Boazoeáiggadat leat Sámediggái dovddahan eahpádusa áššemeannudanáigái buhtadusáššiin bohccot goddon boraspiriide. Boazoeaiggádat leat dovddahan Sámediggái ahte váttisvuohta lea go leat beare olu áššemeannudeaddjit Romssa- ja Finnmárkku stáhtahálddašeaddjis geat meannudit boraspirebuhtadeami ja váidda-áššiid. Danne go 70 % Norgga boazoeaiggádiin leat hálddašanregiovnna 8:s de lea čielggas ahte kapasitehta ferte nannejuvvot mearkkašahtti, nu ahte áššemeannudeapmi lea hálddahuslága siskkobealde. Sámediggi bivdá direktoráhta nannet ja vuoruhit dan barggu.